CELEX: 32005D0240
Language: sk
Date: 2005-03-11 00:00:00
Title: 2005/240/: Rozhodnutie Komisie z 11. marca 2005, ktorým sa schvaľujú spôsoby klasifikácie jatočne opracovaných tiel ošípaných v Poľsku [oznámené pod číslom K(2005) 552]

19.3.2005   
            
            
               SK
            
            
               Úradný vestník Európskej únie
            
            
               L 74/62
            
         
      ROZHODNUTIE KOMISIE
   
   z 11. marca 2005,
   ktorým sa schvaľujú spôsoby klasifikácie jatočne opracovaných tiel ošípaných v Poľsku
   [oznámené pod číslom K(2005) 552]
   (Len poľský text je autentický)
   (2005/240/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva na klasifikáciu trupov z ošípaných (1), a najmä na jeho článok 5 ods. 2,
   keďže:
   
               (1)
            
            
               Článok 2 ods. 3 nariadenia (EHS) č. 3220/84 stanovuje, že klasifikácia jatočne opracovaných tiel ošípaných sa musí stanoviť na základe odhadu obsahu chudého mäsa v súlade so štatisticky osvedčenými metódami posudzovania, ktoré sú založené na fyzickom meraní jednej alebo viacerých anatomických častí tela ošípanej. Podmienkou schválenia klasifikačných metód je dodržanie maximálnej tolerancie štatistickej chyby v posudzovaní. Táto tolerancia bola stanovená v článku 3 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva na klasifikáciu jatočne opracovaných tiel ošípaných (2).
            
         
               (2)
            
            
               Poľská vláda požiadala Komisiu o povolenie troch metód klasifikácie jatočne opracovaných tiel ošípaných, pričom vo forme druhej časti protokolu stanoveného v článku 3 nariadenia (EHS) č. 2967/85 predložila výsledky pokusných pitiev, ktoré boli vykonané pred dňom pristúpenia.
            
         
               (3)
            
            
               Na základe posúdenia tejto žiadosti Komisia dospela k názoru, že podmienky na schválenie týchto klasifikačných metód sú splnené.
            
         
               (4)
            
            
               V článku 2 nariadenia (EHS) č. 3220/84 sa stanovuje, že členské štáty môžu dostať povolenie na zabezpečenie prezentácie jatočne opracovaných tiel ošípaných, ktorá sa líši od štandardnej prezentácie stanovenej v tom istom článku, ak si takúto výnimku vyžaduje obchodná prax alebo technické požiadavky.
            
         
               (5)
            
            
               Tradičná prezentácia jatočne opracovaných tiel ošípaných a následná obchodná prax v Poľsku vyžaduje prezentáciu tiel s vnútorným tukom, obličkami a bránicou. Uvedené skutočnosti by sa mali zohľadniť pri upravovaní hmotnosti tela na štandardnú prezentáciu na základe zaznamenanej hmotnosti.
            
         
               (6)
            
            
               Nepovoľujú sa žiadne úpravy prístrojov ani metód, okrem tých, ktoré sa stanovia v novom rozhodnutí Komisie prijatom na základe nadobudnutých skúseností. Z tohto dôvodu môže dôjsť k zrušeniu súčasného povolenia.
            
         
               (7)
            
            
               Opatrenia ustanovené v tomto rozhodnutí sú v súlade so stanoviskom Riadiaceho výboru pre bravčové mäso,
            
         PRIJALA TOTO ROZHODNUTIE:
   Článok 1
   Podľa nariadenia (EHS) č. 3220/84 sa na klasifikáciu jatočne opracovaných tiel ošípaných v Poľsku týmto povoľuje používanie nasledujúcich metód:
   
               a)
            
            
               prístroj známy pod názvom „Capteur Gras/Maigre – Sydel (CGM)“ a súvisiace metódy posudzovania, podrobne opísané v časti 1 prílohy,
            
         
               b)
            
            
               prístroj známy pod názvom „Ultra FOM 300“ a súvisiace metódy posudzovania, podrobne opísané v časti 2 prílohy,
            
         
               c)
            
            
               prístroj známy pod názvom „Fully automatic ultrasonic carcass grading (Autofom)“ a súvisiace metódy posudzovania, podrobne opísané v časti 3 prílohy.
            
         Pokiaľ ide o prístroj „Ultra FOM 300“ uvedený v prvom odseku písm. b), je stanovené, že po ukončení merania musí byť možné na tele ošípanej skontrolovať, že prístroj meral hodnoty T1 a T2 v mieste stanovenom v prílohe časť 2, bod 3. Zodpovedajúce označenie merania v príslušnom mieste sa musí vykonať súčasne s meraním.
   Článok 2
   Bez ohľadu na opis štandardnej prezentácie uvedený v článku 2 ods. 1 nariadenia (EHS) č. 3220/84, nie je pred vážením a klasifikáciou tiel ošípaných potrebné z trupov odstrániť vnútorný tuk, obličky a bránicu. S cieľom určiť predbežnú cenu za jatočne opracované telo ošípanej na porovnateľnom základe sa zaznamenaná hmotnosť tela za tepla zníži:
   
               a)
            
            
               v prípade bránice o 0,23 %
            
         
               b)
            
            
               v prípade vnútorného tuku a obličiek o:
               
                           —
                        
                        
                           1,90 %, ak ide o kategóriu tiel ošípaných S a E,
                        
                     
                           —
                        
                        
                           2,11 %, ak ide o kategóriu tiel ošípaných U,
                        
                     
                           —
                        
                        
                           2,54 %, ak ide o kategóriu tiel ošípaných R,
                        
                     
                           —
                        
                        
                           3,12 %, ak ide o kategóriu tiel ošípaných O,
                        
                     
                           —
                        
                        
                           3,35 %, ak ide o kategóriu tiel ošípaných P.
                        
                     
         Článok 3
   Nepovoľujú sa žiadne úpravy prístrojov ani metód posudzovania.
   Článok 4
   Toto rozhodnutie je určené Poľskej republike.
   
      V Bruseli 11. marca 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 301, 20.11.1984, s. 1. Nariadenie naposledy zmenené a doplnené nariadením (ES) č. 3513/93 (Ú. v. ES L 320, 22.12.1993, s. 5).
   
      (2)  Ú. v. ES L 285, 25.10.1985, s. 39. Nariadenie zmenené a doplnené nariadením (ES) č. 3127/94 (Ú. v. ES L 330, 21.12.1994, s. 43).
   
      PRÍLOHA
      METÓDY KLASIFIKÁCIE JATOČNE OPRACOVANÝCH TIEL OŠÍPANÝCH V POĽSKU
      Časť 1
      CAPTEUR GRAS/MAIGRE – SYDEL (CGM)
      
                  1.
               
               
                  Klasifikácia tiel ošípaných sa vykonáva pomocou prístroja známeho pod názvom „Capteur Gras/Maigre – Sydel (CGM)“.
               
            
                  2.
               
               
                  Tento prístroj je vybavený vysoko presnou 8 mm širokou sondou Sydel, diódou (Honeywell) vyžarujúcou infračervené svetlo a dvoma svetelnými senzormi (Honeywell). Operačná vzdialenosť je v rozmedzí 0 až 105 mm.
                  Samotný prístroj CGM prevedie merané hodnoty do odhadovaného obsahu chudého mäsa.
               
            
                  3.
               
               
                  Obsah chudého mäsa jatočne opracovaného tela ošípanej sa vypočíta na základe tohto vzorca:
                  
                      = 50,11930 – 0,62421X1 + 0,26979X2
                  
                  pričom:
                  
                              
                                 
                           
                           
                              =
                           
                           
                              odhadovaný podiel chudého mäsa jatočne opracovaného tela ošípanej,
                           
                        
                              X1
                              
                           
                           
                              =
                           
                           
                              hrúbka chrbtovej slaniny (vrátane kože) v milimetroch, pričom meranie sa vykonáva v bode nachádzajúcom sa 6 cm od stredovej čiary trupu medzi tretím a štvrtým posledným rebrom,
                           
                        
                              X2
                              
                           
                           
                              =
                           
                           
                              hrúbka svalu v milimetroch meraná súčasne a v rovnakom bode ako X1.
                           
                        Vzorec platí pre jatočne opracované telá s hmotnosťou od 60 do 120 kg.
               
            Časť 2
      ULTRA-FOM 300
      
                  1.
               
               
                  Klasifikácia jatočne opracovaných tiel ošípaných sa vykoná pomocou prístroja „Ultra-FOM 300“.
               
            
                  2.
               
               
                  Súčasťou prístroja je ultrazvuková sonda s 3,5 MHz (Krautkrämer MB 4 SE). Ultrazvukový signál sa digitalizuje, uloží a spracuje mikroprocesorom.
                  Výsledky meraní sa pomocou prístroja Ultra-FOM prevedú do odhadovaného obsahu chudého mäsa.
               
            
                  3.
               
               
                  Obsah chudého mäsa jatočne opracovaného tela ošípanej sa vypočíta podľa nasledujúceho vzorca:
                  
                      = 49,88792 – 0,41858T1 – 0,22302T2 + 0,16050M1 + 0,11181M2
                  
                  pričom:
                  
                              
                                 
                           
                           
                              =
                           
                           
                              odhadovaný podiel chudého mäsa jatočne opracovaného tela ošípanej,
                           
                        
                              T1
                              
                           
                           
                              =
                           
                           
                              hrúbka chrbtovej slaniny (vrátane kože) v milimetroch, pričom meranie sa vykonáva v bode nachádzajúcom sa 7 cm od stredovej čiary trupu pri poslednom rebre,
                           
                        
                              T2
                              
                           
                           
                              =
                           
                           
                              hrúbka chrbtovej slaniny (vrátane kože) v milimetroch, pričom meranie sa vykonáva v bode nachádzajúcom sa 7 cm od stredovej čiary trupu medzi tretím a štvrtým posledným rebrom,
                           
                        
                              M1
                              
                           
                           
                              =
                           
                           
                              hrúbka svalu v milimetroch meraná súčasne a v rovnakom bode ako T1,
                           
                        
                              M2
                              
                           
                           
                              =
                           
                           
                              hrúbka svalu v milimetroch meraná súčasne a v rovnakom bode ako T2.
                           
                        Vzorec platí pre jatočne opracované telá s hmotnosťou od 60 do 120 kg.
               
            Časť 3
      PLNE AUTOMATICKÁ KLASIFIKÁCIA ULTRAZVUKOM (AUTOFOM)
      
                  1.
               
               
                  Klasifikácia tiel ošípaných sa vykoná pomocou prístroja známeho pod názvom Autofom (plne automatická klasifikácia tiel ošípaných ultrazvukom).
               
            
                  2.
               
               
                  Tento prístroj je vybavený 16 ultrazvukovými prevodníkmi so 16,2 MHz (Krautkrämer, SFK 2 NP) s 25 mm operačnou vzdialenosťou medzi prevodníkmi.
                  Ultravzukový údaj obsahuje merania hrúbky chrbtovej slaniny a svaloviny.
                  Výsledky meraní sa prostredníctvom počítača prevedú do odhadovaného obsahu chudého mäsa.
               
            
                  3.
               
               
                  Obsah chudého mäsa jatočne opracovaného tela ošípanej sa vypočíta na základe tohto vzorca s prihliadnutím na 55 bodov merania:
                  
                      = 56,252136* – 0,028473*x1 – 0,027282*x2 – 0,015806*x3 – 0,016142*x4 – 0,022851*x6 – 0,034145*x7 – 0,020363*x8 – 0,041058*x10 – 0,037529*x12 – 0,037360*x13 – 0,033079x14 – 0,040317x16 – 0,031628*x18 – 0,047627*x19 – 0,037751x20 – 0,053476*x22 – 0,025057*x23 – 0,008859x36 – 0,029586*x51 – 0,029084x52 – 0,028232*x53 – 0,037867*x55 – 0,042106*x56 – 0,040204*x57 – 0,027405*x60 – 0,033291*x61 – 0,036111*x62 – 0,040422*x63 – 0,041369*x64 – 0,025033*x70 – 0,027128*x71 – 0,032544*x72 – 0,035766*x73 – 0,033897*x74 – 0,035085*x75 – 0,035188*x76 – 0,036037*x77 – 0,030996*x78 – 0,031859*x79 – 0,031764*x80 – 0,033305*x81 – 0,033473*x82 – 0,034710*x83 – 0,042587*x90 – 0,039693*x91 – 0,033790*x92 + 0,044578x115 + 0,041854*x116 + 0,037605*x117 + 0,034210*x118 + 0,035420*x119 + 0,031481*x120 + 0,020061*x124 + 0,030630*x125 + 0,030004*x126
                  
                  pričom:
                  
                              
                                 
                           
                           
                              =
                           
                           
                              odhadovaný podiel chudého mäsa jatočne opracovaného tela ošípanej,
                           
                        x1, x2 … x126 sú premenné merané pomocou prístroja Autofom.
               
            
                  4.
               
               
                  Opis bodov merania a štatistickej metódy možno nájsť v časti II poľského protokolu, ktorý bol odovzdaný Komisii v súlade s článkom 3 ods. 3 nariadenia (EHS) č. 2967/85.
                  Vzorec platí pre telá ošípaných s hmotnosťou od 60 do 120 kilogramov.